Լուիզա Պոզապալյան

Լուիզա Պոզապալյան (Անաիս Եղիայան) (), հայ օպերային երգչուհի, սոպրանո։

Կենսագրություն 
Լուիզա Պոզապալյանը ծնվել է Մարսել քաղաքում։ Վաղ հասակում բնակվել է Բեյրութում, որտեղ երգել է «Գուսան» երգչախմբում։ Հետագայում կատարելագործվել է Միլանում։ 1965-1973 թվականներին եղել է Համբուրգի օպերային թատրոնի մեներգչուհի։ Ելույթներ է ունեցել Նյու Յորքի «Մետրոպոլիտեն օպերա»-ում, Մոնրեալում, Լոնդոնում, Հռոմում, Փարիզում, Բրյուսելում, Բեռլինում, Մյունխենում, Ամստերդամում, Կոպենհագենում, Մոսկվայում, Երևանում։

Դերերգերից են` 
 Դոննա Աննա՝ Մոցարտի «Դոն Ժուան»
 Դեզդեմոնա՝ Վերդիի «Օթելլո»
 Լեոնորա՝ Վերդիի «Տրուբադուր»
 Ալիս՝ Վերդիի «Ֆալստաֆ»
 Մարգարիտ՝ Գունոյի «Ֆաուստ»
 Միմի՝ Պուչչինիի «Բոհեմա»

Կատարել է սոպրանոյի երգամասեր վոկալ-սիմֆոնիկ երկերում՝ Բախի h-moll մեսսա, Մոցարտի «Ռեքվիեմ», Բեթհովենի 9-րդ սիմֆոնիա, Բրամսի «Գերմանական ռեքվիեմ» և այլն։ Հանդես է եկել նաև որպես կամերային երգչուհի՝ կատարելով Կոմիտասի, Մակար Եկմալյանի, Բարսեղ Կանաչյանի, Գ. Ալեմշահի և այլոց ստեղծագործությունները։

Միջազգային մրցույթների դափնեկիր է։

Ծանոթագրություններ 

1936 ծնունդներ
Մարտի 24 ծնունդներ
Հայ երգչուհիներ
Հայ սոպրանոներ
Մարսել քաղաքում ծնվածներ
1998 մահեր
Մայիսի 6 մահեր
Շտուտգարտ քաղաքում մահացածներ
Հայ օպերային երգչուհիներ